Diari Oficial de la Generalitat Valenciana


Sumari del DOGV 2865, del 08-11-1996 (1996/839809)

ORDRE de 26 d'agost de 1996, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Sueca.
-------------------------------------------------------------------------------------------------------------------------------------------------------------------

### Dades del document

Número de DOGV
:   2865

Data del DOGV
:   08-11-1996

Secció del DOGV
:   ALTRES DISPOSICIONS

Número del document
:   1996/839809


Data del document
:   26-08-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 26 d'agost de 1996, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària de Sueca.   
Amb el Decret 136/1996, de 16 de juliol, del Govern Valencià, publicat en el Diari Oficial de la Generalitat Valenciana de 17 de juliol, pel qual es crea l'Institut d'Educació Secundària de Sueca, es va autoritzar la consellera de Cultura, Educació i Ciència per a dictar les disposicions necessàries per al seu compliment i desplegament.  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
L'Institut d'Educació Secundària de Sueca, codi 68648931, iniciarà les activitats el curs acadèmic 1996/97.  
Segon  
En el curs acadèmic 1996/97, aquest institut impartirà els següents ensenyaments:  
- Primer i segon cicle d'Educació Secundària Obligatòria.  
- Batxillerat amb les modalitats de Ciències de la Natura i de la Salut, Humanitats i Ciències Socials i Tecnologia.  
- Cicles formatius de grau mitjà: Tècnic en Gestió Administrativa i Tècnic en Electromecànica de Vehicles, Tècnic en Instal·lació i Manteniment Electromecànic i Conducció de Línies.  
- Cicle formatiu de grau superior: Tècnic Superior en Administració i Finances.  
En cursos successius s'implantaran progressivament els ensenyaments establits per la Llei Orgànica 1/1990, d'Ordenació General del Sistema Educatiu, fins a la total extinció dels corresponents a la Llei 14/1970.  
Tercer  
El director territorial de Cultura i Educació de València, de conformitat amb el que estableix l'article 37.4 de la Llei Orgànica 8/1985, de 3 de juliol, Reguladora del Dret a l'Educació, nomenarà el director provisional del centre entre el funcionariat del cos de professorat d'Ensenyament Secundari, amb la suficient antelació perquè les activitats docents s'hi puguen iniciar en el termini establit.  
Quart  
La implantació efectiva dels ensenyaments a què fa referència aquesta ordre està condicionada que el nombre d'alumnes inscrits en cadascun dels ensenyaments, siga d'un mínim de 20.  
Cinqué  
La Direcció General de Centres Docents determinarà i gestionarà els fons necessaris per a la posada en funcionament i el manteniment del centre. Així mateix dotarà el centre de l'equipament i del manterial didàctic adient. Amb aquesta finalitat, la Direcció Territorial de Cultura i Educació de València farà l'oportuna i raonada proposta.  
Sisé  
A l'efecte de matrícula i de realització de les proves d'accés a la universitat, aquest centre s'adscriu a la Universitat de València-EstudiGeneral. La Direcció General de Centres Docents podrà modificar aquesta adscripció si així ho aconsellen les circumstàncies.  
DISPOSICIó ADDICIONAL  
Tot allò que s'estableix en aquesta disposició, cal inscriure-ho en el Registre de Centres Docents de la Generalitat Valenciana.  
DISPOSICIONS FINALS  
Primera  
S'autoritzen la Secretaria General i les direccions generals de Personal i de Centres Docents, perquè, en l'àmbit de les seues respectives competències, adopten les mesures necessàries per a l'aplicació i desplegament del que es preveu en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes acadèmics es refereixen al curs escolar 1996/97.  
València, 26 d'agost de 1996  
La consellera de Cultura, Educació i Ciència  
MARCELA MIRó PÉREZ